《梅花七律 其五》
宋代·张道洽

雪白都无半点尘，多应滕六即花神。孤根欲老冰霜国，一朵尽收天下春。

流水断桥谁是主，寒松疏竹合为邻。寥寥不见古颜色，澹月微云到本真。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。